title: صفحة د لويب
text: كلا پاج د لويب كاتكون معرّفة ب أدريسة د لويب، لي تقنياً كاتسمّى موحديد موحد د لموضع ديال لمورد  ؤلا بختيصار URL. فاش لخدايمي كيدخّل لادريسة ديال الصفحة ف لبراوزر ف موضع مخصص ليها، هاد اللخر كيصيفط طلب ل السيرڤور، لي كيجاوب ب فيشي HTML كيطيلشارجيه لبراوزر معا لموارد لمتعلقة بيه (يلا كولشي مشا مزيان)، و كيطرجم لكوض د HTML ل عناصر متشافة لي يقدر يفهمها و يتعامل معاها لخدايمي. يلا لخدايمي كليكا على ليان فوقاني، هاد لعملية كيأوّلها لبراوزر بحال تدخال داك الليان ف لكارو لمخصص، و كيعاود يدير طلب جديد باش يشارجي الصفحة لي معرّفة ب ديك لادريسة، لي تقدر تكون ف نفس السيت ؤلا ف سيت أخور. لبراوزر كيكونو فيه عناصر متشافة لي كاتبيّن ل لخدايمي إينا صفحة راه كيشوف.